CELEX: 32010R1139
Language: sl
Date: 2010-12-07 00:00:00
Title: Uredba Komisije (EU) št. 1139/2010 z dne 7. decembra 2010 o 141. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

8.12.2010   
            
            
               SL
            
            
               Uradni list Evropske unije
            
            
               L 322/6
            
         UREDBA KOMISIJE (EU) št. 1139/2010
   z dne 7. decembra 2010
   o 141. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1) ter zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe. Z Uredbo (ES) št. 246/2006 (2) so bili Ghunia Abdrabbah, Al-Bashir Mohammed Al-Faqih in Tahir Nasuf dodani k Prilogi 1. To je sledilo sklepu Odbora Združenih narodov za sankcije, ustanovljenega na podlagi Resolucije Varnostnega sveta ZN 1267 (1999) v zvezi z Al-Kaido in talibani ter osebami in subjekti, ki so z njimi povezani, da jih je treba dodati na skupni seznam.
            
         
               (2)
            
            
               Splošno sodišče (3) je 29. septembra 2010 Uredbo (ES) št. 881/2002, kolikor se nanaša na Ghunia Abdrabbaha, Al-Bashira Mohammeda Al-Faqiha in Tahira Nasufa, razglasila za nično, saj je menilo, da pravice obrambe, pravica do sodne presoje in lastninska pravica niso bile spoštovane.
            
         
               (3)
            
            
               Po začetku zgoraj navedenega sodnega postopka je Komisija Ghuniju Abdrabbahu poslala obrazložitev 22. septembra 2009, Al-Bashiru Mohammedu Al-Faqihu 7. avgusta 2009 in Tahiru Nasufu 11. avgusta 2009. Napaka, na katero je opozorilo Splošno sodišče, je bila primerno obravnavana.
            
         
               (4)
            
            
               Glede na to bi bilo treba sklep o vključitvi Ghunia Abdrabbaha, Al-Bashira Mohammeda Al-Faqiha in Tahira Nasufa na seznam nadomestiti z novim sklepom v skladu s členom 7a(1) Uredbe (ES) št. 881/2002 in tako zagotoviti skladnost s sklepom Odbora Združenih narodov za sankcije ob upoštevanju ciljev zamrznitve sredstev in gospodarskih virov v skladu z Uredbo (ES) št. 881/2002.
            
         
               (5)
            
            
               Novi sklep bi bilo treba zaradi preventivne narave in ciljev zamrznitve sredstev in gospodarskih virov na podlagi Uredbe (ES) št. 881/2002 ter potrebe po varstvu pravnih interesov gospodarskih subjektov, ki so se zanašali na sklep iz leta 2006, uporabljati od 11. februarja 2006.
            
         
               (6)
            
            
               Ghunia Abdrabbah, Al-Bashir Mohammed Al-Faqih in Tahir Nasuf so imeli priložnost predložiti pripombe glede obrazložitev, ki so jim bile posredovane, kot to predvidevata člena 7a(3) in 7c(3) Uredbe (ES) št. 881/2002. Komisija je navedene pripombe posredovala Odboru za sankcije in je v procesu pregledovanja svojih sklepov o uvedbi omejevalnih ukrepov v skladu s postopkom iz člena 7b(2) Uredbe (ES) št. 881/2002. Rezultati pregleda bodo posredovani Ghuniju Abdrabbahu, Al-Bashiru Mohammedu Al-Faqihu in Tahiru Nasufu –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 11. februarja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. decembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 29.5.2002, str. 9.
   
      (2)  UL L 40, 11.2.2006, str. 13.
   
      (3)  Združene zadeve od T-135/06 do T-138/06.
   
      PRILOGA
      Priloga I k Uredbi (ES) št. 881/2002 se spremeni:
      pod naslovom „Fizične osebe“ so potrjeni naslednji vnosi:
      
                  (a)
               
               
                  „Ghuma Abd’rabbah (tudi (a) Ghunia Abdurabba, (b) Ghoma Abdrabba, (c) Abd’rabbah, (d) Abu Jamil, (e) Ghunia Abdrabba). Naslov: Birmingham, Združeno kraljestvo. Datum rojstva: 2.9.1957. Kraj rojstva: Benghazi, Libija. Državljanstvo: britansko. Datum določitve iz člena 2a(4)(b): 7.2.2006.
               
            
                  (b)
               
               
                  Abd Al-Rahman Al-Faqih (tudi (a) Mohammed Albashir, (b) Muhammad Al-Bashir, (c) Bashir Mohammed Ibrahim Al-Faqi, (d) Al-Basher Mohammed, (e) Abu Mohammed, (f) Mohammed Ismail, (g) Abu Abd Al Rahman, (h) Abd Al Rahman Al-Khatab, (i) Mustafa, (j) Mahmud, (k) Abu Khalid). Naslov: Birmingham, Združeno kraljestvo. Datum rojstva: 15.12.1959. Kraj rojstva: Libija. Datum določitve iz člena 2a(4)(b): 7.2.2006.
               
            
                  (c)
               
               
                  Tahir Nasuf (tudi (a) Tahir Mustafa Nasuf, (b) Tahar Nasoof, (c) Taher Nasuf, (d) Al-Qa’qa, (e) Abu Salima El Libi, (f) Abu Rida, (g) Tahir Moustafa Nasuf, (h) Tahir Moustafa Mohamed Nasuf). Naslov: Manchester, Združeno kraljestvo. Datum rojstva: (a) 4.11.1961, (b) 11.4.1961. Kraj rojstva: Tripoli, Libija. Državljanstvo: libijsko. Št. potnega lista: RP0178772 (libijski potni list). Nacionalna matična št.: PW548083D (številka britanskega nacionalnega zavarovanja). Drugi podatki: od januarja 2009 prebiva v Združenem kraljestvu. Datum določitve iz člena 2a(4)(b): 7.2.2006.“.